UudisedKultuurAKEesti uudisedSportVärsked raadiouudisedVälisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv
#000002
Punktikatse võitnud Tänak sai põneva lõpuga Sardiinia rallil kuuenda koha
#000003
Sardiinia MM-ralli võitis reede lõunast saadik etappi juhtinud Dani Sordo, kes kaitses nõnda oma mullust triumfi. Põneva võitluse järel võttis teise koha Thierry Neuville, Ott Tänak lõpetas kuuendana ja teenis punktikatselt viis silma lisaks.
#000004
Valitsevat maailmameistrit Tänakut tabasid kohe ralli alguses probleemid vedrustusega, mistõttu langes ta avapäeva lõpuks kaheksandale kohale ja kaotas reede lõunal liidriks tõusnud meeskonnakaaslasele Dani Sordole pea kaks minutit.
#000005
Laupäeval suurendas Sordo oma edu korraks ka 36 sekundile, siis lülitasid Sebastien Ogier (Toyota) ja Thierry Neuville (Hyundai) sisse kõrgema käigu ja hakkasid vahet vähendama. Otsustava võistluspäeva avakatsel andis Sordo ära koguni 12 sekundit, samal ajal kahanes prantslase ja belglase vahe minimaalseks.
#000006
Punktikatsele minnes mahtus esikolmik 11 sekundi sisse. Sordo võitis ralli 5,1-sekundilise eduga Neuville'i ees, viimane möödus otsustava katsega kuuekordsest maailmameistrist ja edestas teda ralli lõpuks vaid ühe sekundiga. Tänak noppis punktikatselt maksimaalsed viis punkti ja lisas kuuenda koha eest teenitud kaheksa silma.
#000007
Sardiinia MM-ralli lõplik paremusjärjestus Autor/allikas: 
#000008
Reedesed probleemid vedrustusega langetasid Tänaku üldarvestuses kaheksandaks, ehk laupäeva hommikul pidi ta koos Toyota meeste Takamoto Katsuta ja Kalle Rovanperäga järgmistele sõitjatele teed puhastama. Rovanperä tegi päeva teisel katsel avarii, mis lülitas soomlase konkurentsist ning tähendas ühtlasi seda, et Tänak pidi järgmistele katsetele startima teisena.
#000009
Heas hoos jätkanud mulluse võitja Dani Sordo edu kasvas hoolduspausile minnes 31,6 sekundile, pikalt teisel kohal sõitnud Teemu Suninen laupäeva esimeses pooles enam nii särav ei olnud ja ta langes lõunaks viiendaks. Ott Tänak tõusis päeva lõpuks kuuendale kohale ja saab seal sõita uhkes üksinduses - ta edestab Pierre-Louis Loubet'd minuti ja 11 sekundiga, viiendal kohal olevast Suninenist jääb ta maha 1.18.
#000010
Valitsev maailmameister Tänak kaotas aega juba ralli keerulisel avakatsel, kui jäi suurepärast sõitu näidanud Teemu Suninenist maha 27,9 sekundiga.
#000012
Et Tänak ja teine Hyundai tiitlipretendent Thierry Neuville võtsid erinevalt konkurentidest hommikuks kaasa kaks varurehvi, võis alguses spekuleerida, et ajakaotus oli tingitud lisakilode ja ettevaatlikkuse kombinatsioonist, kuid järgmistel katsetel sai selgeks, et eestlastel on masinaga mingi probleem.
#000013
Teisel, 21,78-kilomeetrisel katsel, kaotas kaotas Tänak veel 26,7, Tempio Pauasania kordusläbimisel lisandus 27,4 ja seejärel veel 43,4 sekundit. Maailmameister ütles hoolduspausil, et masinat saatis juba päeva algusest peale probleem vedrustusega.
#000014
Lõunal said Hyundai mehaanikud vea lahendatud ja Tänak naasis päeva kaheks viimaseks katseks nobedalt, noppides teise ning kolmanda koha. Sellele vaatamata suurenes tema kaotus mullu Sardiinias võidutsenud Dani Sordole päeva lõpuks 1.53 peale.
#000015
Ralli avapäeval pidi tehnilise vea tõttu katkestama Esapekka Lappi, Takamoto Katsuta sõitis ühe kurvi pikaks ning vajus kallakust alla. Mehed pääsesid vigastusteta, kuid ka nende jaoks lõppes päev varakult.
#000016
Sardiinia ralli algas täieliku ebaõnnega noore soomlase Kalle Rovanperä jaoks, kes näitas testikatse esimesel läbimisel parimat aega, kuid ületas finišijoone veidi liiga kiirelt, ei suutnud kurviks piisavalt hoogu maha pidurdada ning keeras kallakust alla sõites masina katusele. Soomlased jäid avariis terveks.
#000017
Tavaliselt juunis toimuv ralli lükati koroonapandeemia tõttu oktoobrisse, mis võib tähendada kaarte segama hakkavat vihma. Sellele vaatamata on oodata, et teed vajuvad katsete kordusläbimistel rööpasse. Sardiinia kruusarajad on kitsad ja kiired, teeääri palistavad aga kivid, mis jätavad eksimusteks vähe ruumi.
#000019
"Sardiinia on tavaliselt kuum ja keeruline ralli, sel aastal toimub etapp veidi hiljem, mis võib tähendada raskeid ilmastikutingimusi. Vihmane ilm võib kogu ralli iseloomu muuta, seega tuleb olla valmis erinevateks olukordadeks," rääkis 2017. aastal Sardiinias võidutsenud Ott Tänak Hyundai pressiteate vahendusel.
#000020
"Sardiinia ralli sõidetakse kaunitel teedel, katsed on voolavad ja kitsad ning sobivad minu sõidustiiliga," tõdes Thierry Neuville. "Oleme sellel rallil alati head kiirust näidanud ja seal ka kaks korda [2016 ja 2018] võidutsenud. Ilm võib küll tavapärasest erineda ja vihma korral võivad tingimused olla väga keerulised."
#000021
NeljapäevTestikatse (Olmedo) 3.79 km, kell 13.01
#000023
"Spordipühapäevas" tuleb juttu tennisest, rallist ja sõudmisest
#000026
Neuville on veendunud, et Sordo peaks ta pühapäeval mööda laskma
#000027
Tänak: sellest stardipositsioonist on raske enamat teha
#000028
Adamo Hyundai kaksikjuhtimisest: ralli pole veel läbi, mäletan Türgit hästi
#000029
Tänak: peame laupäeval sõitma nii nagu reede pärastlõunal
#000033
Sordo lõpetas päeva kindla liidrina, Tänak leidis probleemile lahenduse
#000035
Tänak näitas testikatsel koos Evansiga parimat aega
#000036
28. september – 1. oktoober Tšiili ralli
#000037
Tänak võitis Otepää talverallil kõik kaheksa kiiruskatset
#000038
Tänak: Otepää ralli on ülioluline, et saada kogemusi erinevates tingimustes
#000040
Loubet Tänakust: kuulan teda, aga meil on erinev sõidustiil
#000041
M-Spordi juht: Tänaku tagasiside erineb teiste sõitjate omast
#000042
Otepää talverallile registreerus 85 võistluspaari
#000043
Rallisõitja Tänakust: pean seda hooaja algust väga heaks
#000046
Tänak: punktikatse tõestas, et saame olla konkurentsivõimelised
#000049
Ogier edestab viimase päeva eel Rovanperä 16 sekundiga, Tänak viies
#000051
Tänak: loodetavasti tuleb homme parem päev
#000052
Itaalia mehed võidutsesid kodupubliku ees, eestlased viimasena finišis
#000053
Ilves sai pühapäeval seitsmenda koha, Rehrl ei suutnud suurt edu hoida
#000054
Teivashüppes 5.33 ületanud Uibo hingab viimase ala eel liidrile kuklasse
#000055
Hooaja esimese teatesõidu võitis Norra naiskond
#000056
Pekingis esimese olümpiamedalini jõudnud Saksamaa laskesuusataja lõpetab
#000057
Suusaõpetaja: koroona muutis inimeste sportimistavasid
#000058
Naiste hokiliiga tiitliheitlus muutus veelgi pingelisemaks
#000059
Hollandi jooksja Bol alustas hooaega 500 meetri maailma tipptulemusega
#000060
Madridi Real sai teada poolfinaalivastase
#000062
Müncheni Bayern kaotas vähemalt ööpäevaks liidrikoha
#000063
PSG jäi 0:1 taha, aga püsib kodus 33 mängu järjest kaotuseta
#000064
Eesti tennisemeeskond jäi Jamaika vastu taha
#000069
Arsenal sai hooaja teise kaotuse
#000070
Kalev/Cramo pidi tunnistama liider Prometei paremust
#000072
USA toetab Venemaa ja Valgevene sportlaste olümpiale pääsemist ühel tingimusel
#000073
Head võistlust tegev Uibo on esimese päeva järel teine
#000074
Kristjan Ilves tuli Oberstdorfis viiendaks
#000075